5 жылда пластикалық ота жасаушылардың үстінен 39 шағым түскен
DATE: 11:49, 15 Тамыз 2024 | GMT +5
TITLE: 5 жылда пластикалық ота жасаушылардың үстінен 39 шағым түскен
URL: https://kaz.inform.kz/news/5-zhilda-plastikalik-ota-zhasaushilardin-ustnen-39-shagim-tusken-a7ab56/
META: DATE: 11:49, 15 Тамыз 2024 | GMT +5
TOTAL WORDS: 144
AUTHOR(S):
TEXT: «Косметология бағытында медициналық лицензиясы бар 1102 клиника жұмыс істейді. Оның ішінде 238-і пластикалық хирургия, 864-і дерматокосметология бағытында. 2019 жылдан бастап 2024 жылдың 1 тоқсанына дейін республика бойынша 34 медициналық медициналық ұйымға және 5 медициналық емес ұйымға сапасыз пластикалық ота жасалғаны үшін 39 өтініш келіп түскен. Оның 27-сі қаралып, тексеру жүргізілді. Бұл өтініштердің 18-і негізделген және ішінара негізделген», - деп жазады министрлік мамандары. Осы шағымдардың негізінде жалпы сомасы 1 млн теңгеден сәл асатын айыппұлдар тағайындалған. «39 өтініштің ішінен келесі қызметтерден кейінгі асқынуларға шағымдар түсті: маммопластика – 12, липосакция – 8, блефаропластика – 7, ерін пластикасы – 7, ринопластика – 3, бетке липофиллинг – 1, отопластика – 1. Өтініштерді қарау қорытындысы бойынша 1 009 125 теңгеге 8 әкімшілік хаттамасы толтырылды», - делінген жауапта. Бұған дейін жазғанымыздай, шілде айында артық салмақтан арылу үшін ота жасатып қайтыс болған Алматы облысы тұрғынының ісі бойынша тағайындалған сот сараптамасының мерзімі ұзартылды
